system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Mișcarea de Integrare Spirituală în Absolut?
assistant
Mișcarea de Integrare Spirituală în Absolut (M.I.S.A.) este o asociație non-profit înființată la data de 23 ianuarie 1990 în București de Gregorian Bivolaru cu un număr de 13 membri fondatori.
Are ca scop ridicarea nivelului spiritual al oamenilor prin popularizarea cunoștințelor și practicilor Yoga.
Printre membrii fondatori se numără Gregorian Bivolaru, surorile Mihaela Ambăruș, Gabriela Ambăruș, Eugen Mârț, soții Viorel Roșu și Camelia Roșu și Groza Petre.

Istoric 
În mai 2005, MISA, împreună cu filialele internaționale ale acesteia, au devenit membri al Federației Internaționale de Yoga.

În mai 2008, mentorul organizației, Gregorian Bivolaru, recomanda adepților să voteze cu Partidul Inițiativa Națională (PIN), condus de Cozmin Gușă.
O parte din membri ai PIN practicau la acea dată yoga în cadrul MISA.
Cozmin Gușă, și-a arătat atunci simpatia pentru adepții MISA, pentru că „sunt antihomosexuali și antimasoni”.

Activitate 
Începând din 1990, Școala de yoga MISA a deschis cursuri de Yoga în peste 250 de localități din România și alte 16 țări. Liderii organizației evaluează la circa 35.000 numărul celor care au practicat până acum yoga în cadrul oferit de MISA. Instructorii care predau yoga sunt selectați pe baza unor examene teoretice și practice și dispun de o pregătire specială.

În Danemarca, MISA are o filială numită Centrul pentru dezvoltare spirituală din Danemarca (NATHA).
MISA este prezentă și în Germania, prin filiala Deutsche Akademie für traditionelles Yoga e.V..

Esoteric Orient Yoga Suedia este filiala Mișcării de Integrare Spirituală în Absolut în Suedia.

Alte activități sub egida MISA: publicarea revistelor Yoga Magazin, Revista Misterelor, Francmasoneria și a unui buletin informativ lunar, publicarea a numeroase cărți, numeroase conferințe publice, cursuri de Yoga, Astrologie, Shivaism, Ayurveda, Parapsihologie, Alchimie, Eneagramă ș.a., simpozioane și tabere de yoga, expoziții cu tematică spirituală, diferite activități care vizează trezirea conștiinței naționale.

Controverse 
Presa a redat pe larg informații referitoare la faptul că membrii MISA consumă urină.

În anul 2007, mai multe cursante yoga au descoperit că au ajuns actrițe porno fără voie.
Imagini intime, în care fetele participau la o așa-zisă probă de inițiere (orgasmul urinar) au fost vândute de catre MISA unei case de producție de filme porno din Occident.
Orgasmul urinar era numit „proba secretă” a concursului de frumusețe Miss Shakti organizat anual de MISA la Costinești, și urma să fie vizualizat doar de către Gregorian Bivolaru, care alegea câștigătoarele.
Cele mai bune ajungeau în finală.
Filmările au fost compilate și au stat la baza filmelor erotice „Exaltation of Pee” și „Shiny Pee Sea”.

În iunie 2007, Seppo Isotalo, doctor în Științe sociale și politice din Suedia și raportor OSCE, a luat apărarea MISA, afirmând că adepții organizației sunt persecutați.
În vara anului 2008, Seppo Isotalo, a concluzionat într-un articol publicat în ziarul Suur Tukholma, că MISA este o sectă și a încetat contactul cu această organizație. Aceasta a determinat-o pe Daniela Dae, coordonatoarea NATHA Finlanda (adică MISA Finlanda) să-l acuze de hărțuire sexuală.

În primăvara anului 2008, MISA și toate filialele ei internaționale au fost excluse din Federația Internațională de Yoga și din Alianța Europeană de Yoga din motive de implicare în sex-business.

În primăvara anului 2009 presa daneză a făcut dezvăluiri în legătură cu filiala daneză a MISA, care este implicată în producerea de filme porno și prostituție.
La începutul lunii octombrie 2009 televiziunea publică din Finlanda a prezentat un film documentar despre MISA intitulat „Fața întunecată a unui cult tantric”.

După deschiderea unei filiale MISA în Argentina, presa de acolo a criticat sexul în grup, care e filmat și distribuit internațional ca pornografie.

În februarie 2010, Cecilia Tiz, fostă instructoare MISA în Germania, a relatat faptul că la MISA, tinerele sunt convinse să întrețină relații cu mai mulți parteneri, spunând că astfel își vor explora feminitatea.
De asemenea, femeile erau invitate să facă strip-tease, apoi să danseze la bară, să joace în filme porno, și în cele din urmă convinse să se prostitueze, în numele evoluției spirituale.

În anul 2011, Monica Dascălu, instructoare MISA, care conduce organizația, și Crina Calek, purtătoare de cuvânt a MISA, au recunoscut, într-un film documentar difuzat de TVR 1, că patru filme „erotice” aparțin MISA.

În prezent, foști membri și cursanți MISA dezbat în mod critic activitățile MISA pe site-urile exmisa.org, rapcea.ro  și roxanamchirila.com .

Critici 
Organizația a fost criticată pentru practicarea urinoterapiei.

Filme despre MISA 
 Fața întunecată a unui cult tantric (The dark side of a tantric cult), documentar realizat de televiziunea publică din Finlanda în octombrie 2009 
 Cel ce gândește altfel (episoadele 5 și 6), documentar realizat de regizorul Cornel Mihalache pentru TVR 1 în anul 2011 
  Denmark according to Bubber - A sect? (Danmark ifølge Bubber – Sekten?), realizat de televiziunea publică daneză 2 TV în 2013 
 The call of a tantric guru (Tantragurun kutsu), realizat de jurnalista Riikka Kaihovaara de la televiziunea publică finlandeză și difuzat în mai 2013

Note

Lectură suplimentară 
 Reprimarea mișcării yoga în anii '80, Gabriel Andreescu, Editura Polirom, Iași, 2008
 MISA. Radiografia unei represiuni, Gabriel Andreescu, Editura Polirom, Iași, 2013

Vezi și 
 Gregorian Bivolaru

Legături externe 
 www.yogaesoteric.net - Pagina oficială a MISA
 NATHA Yogacenter - pagina oficială a Natha Yoga Center Danemarca
 Mihai Stoian's Blog
 Esoteric Yoga  - pagina oficială a Esoteric Orient Yoga Suedia
 Deutsche Akademie für traditionelles Yoga e.V.
 Yoghinii MISA blog
 Invățătura spirituală prezentată în cadrul MISA - forum al unui grup de cursanți și simpatizanți MISA
 http://www.exmisa.org - forum al foștilor cursanți MISA
 http://www.exmisa.net  - forum al foștilor cursanți MISA
 http://www.gregorianbivolaru.com 
 http://www.depindedenoi.ro 
 http://www.rapcea.ro/misa-bivolaru-articole/ 

MISA
Secte
Spiritualitate